કેટલીક બાબતો ઓપન સીક્રેટની કૅટેગરીમાં આવતી હોય છે. જાણતા બધા હોય, પણ બોલે કોઈ નહીં. જેમ કે ધર્મ. અંદરખાને સૌ જાણે છે કે વિશ્વના બધા જ ધર્મો અલ્ટિમેટ્લી તો પ્રેમ, કરુણા, સદ્ભાવ, ભાઈચારો, શાંતિ, અહિંસા જ શીખવે છે; પણ તોય ધમાર઼્ધતાના મહોરા પાછળના દંભને બેનકાબ કરવાની હિંમત કોઈ નહીં કરે. પરંતુ કેટલાક એવા ફિલ્મ-મેકરો છે જે આવો સળગતો વિષય હાથમાં લે છે. જેમ કે ઉમેશ શુક્લએ ‘ઓહ માય ગૉડ’ બનાવીને ધરમનો ધંધો માંડીને બેઠેલાઓનાં છોતરાં કાઢી નાખ્યાં. પછી રાજુ હિરાણી આણિ મંડળીએ ‘pk’ બનાવીને બાકીની કસર પૂરી કરી. હવે વારો આવ્યો છે ફવાદ ખાન નામના જુવાનડા ડિરેક્ટરનો. તેમણે બનાવી છે ‘ધરમ સંકટ મેં’. ધર્મને લગતી બાબતો પર હળવી મજાકોથી લઈને ધમાર઼્ધતાના હિપ્નૉટિઝમમાં ફરતા લોકોને ગરમાગરમ ડામ પણ દીધા છે.